***ОБЩИНСКИ СЪВЕТ - РУДОЗЕМ, ОБЛАСТ СМОЛЯН***

***e-mail:obsrud@abv.bg***

ДО

ОБЩИНСКИ СЪВЕТ

гр. Рудозем

ДОКЛАДНА ЗАПИСКА

*от инж. Венцислав Пехливанов - Председател на Общински съвет - Рудозем*

ОТНОСНО: Отмяна на Решение № 270/08.08.2025 г. на Общински съвет – Рудозем, прието по Протокол № 32, върнато за ново обсъждане от Областен управител на област Смолян със Заповед № АП-03-14-343/21.08.2025 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Със свое Решение № 270/08.08.2025 г. общинския съвет на основание чл. 14, ал. 7 от Закона за общинската собственост, в т. 1 е взел решение за провеждане на търг за отдаване под наем за срок от 5 /пет/ години на площ 6 кв. м., представляващ част от имот с идентификатор 63207.501.38 по КК на гр. Рудозем, попадащ в УПИ І, кв. 13 по ПУП на града-публична общинска собственост, съгласно схема за монтаж издадена от Главния архитект предназначен за продажба на закуски, а в т. 2 е възложил на Кмета на общината да проведе процедура за отдаване на имота под наем чрез търг по реда на Глава VІ от Наредбата за придобиване, управление и разпореждане с имоти – общинска собственост на Общински съвет – Рудозем при първоначален месечен наем от 12,00 лв. с включен ДДС.

Във връзка с приетото решение е постъпила Заповед № АП-03-14-343/21.08.2025 г. на Областен управител на област Смолян, за връщането му като незаконосъобразно за ново обсъждане.

В тази заповед са изложени съображения за незаконосъобразност, тъй като Общински съвет – Рудозем е приел Решение № 270/08.08.2025 г. с 6 гласа „за“, вместо необходимите 7, в нарушение на предвидената процедура по приемането му – чл. 27, ал. 4 от ЗМСМА, изискващ мнозинство от повече от половината общински съветници. Освен това в нея се посочва, че не са изпълнени особените изисквания на чл. 14, ал. 7, изр. 2-ро от ЗОС преди гласуване на решението, защото нормата налага преди вземането му общинският съвет да се увери, че отдаването под наем няма да възпрепятства дейността на училището, като в тази

връзка е следвало да обоснове решението си. Затова при липсата на мотиви, решението е незаконосъобразно – противоречащо на разпоредбата на чл. 14, ал. 7, изр. 2-ро от ЗОС.

Направен е крайния извод, че Решение № 2**7**0/08.08.2025 г. на Общински съвет – Рудозем е постановено в нарушение на предвидената процедура по приемането му – чл. 27, ал. 4 от ЗМСМА и в нарушение на материалния закон – чл. 14, ал. 7, изр. 2-ро от ЗОС, поради което се явява незаконосъобразно.

Предвид гореизложеното и на основание чл. 45, ал. 9 във връзка с ал. 4 от Закона за местното самоуправление и местна администрация, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

Отменя Решение № 270/08.08.2025 г. на Общински съвет – Рудозем, прието по Протокол № 32, върнато за ново обсъждане от Областен управител на област Смолян със Заповед № АП-03-14-343/21.08.2025 г.

*Приложение:*

Заповед № АП-03-14-343/21.08.2025 г. на Областен управител на област Смолян.

ПРЕДСЕДАТЕЛ НА

ОБЩИНСКИ СЪВЕТ-РУДОЗЕМ:……………………

**/инж. Венцислав Пехливанов/**